laion/Wikipedia-Exotic huggingface dataset:
ლიბერეცი-იაბლონეცის ტრამვაი

ლიბერეცი–იაბლონეცის ტრამვაი — 12 კმ–იანი ტრამვაის საქალაქთაშორისო ხაზი, რომელიც ლიბერეცსა და იაბლონეცს ერთმანეთთან აკავშირებს. მისი მშენებლობა 1947 წელს დაიწყო და 1955 წელს ექსპლუატაციაში შევიდა. ლიანდაგის სიგანე 1 მ–ია. ხაზი ცალლიანდაგიანია და მას ზოგან აქვს ასაქცევები. სამომავლოდ ამ ხაზზე იგეგმება ევროტრამის მატარებლების გაშვება. ბრნო ლიბერეცი მოსტი და ლიტვინოვი ოლომოუცი ოსტრავა პლზენი პრაღა Dopravní podnik města Liberce a. s., historie podniku Tomáš Krebs: Z Jablonce do Liberce Liberec a Jablonec nad Nisou დაარქივებული 2007-10-20 საიტზე Wayback Machine. Liberecké tramvaje დაარქივებული 2016-04-15 საიტზე Wayback Machine. MHD Liberec
Ace of Base

Ace of Base — შვედური პოპ-ჯგუფი გეტებორგიდან. მასში შედიოდნენ ულფ ეკბერგი და სამი და-ძმა: ჯენი, იუნას და ლინ ბერგრენები. 1993-2002 წლებში გამოვიდა მათი ოთხი სტუდიური დისკი, საერთო ჯამში გაყიდული 30 მილიონი ასლის ოდენობით. Ace of Base ყველა დროის რიგით მესამე ყველაზე წარმატებული შვედური ჯგუფია, ABBA-ს და როქსეტის შემდეგ. Happy Nation, იგივე The Sign, არის ყველა დროის ერთ-ერთი წარმატებული სადებიუტო დისკი, აშშ-ში ცხრა გზის პლატინის სტატუსის მქონე. იგი იყო პირველი სადებიუტო ალბომი, რომლის სამი სინგლი „ბილბორდის“ Mainstream Top 40-ში #1 პოზიციას იკავებდა - „All That She Wants“, „The Sign“ და „Don't Turn Around“. 2007 წელს ჯგუფი დატოვა ვოკალისტმა ლინმა, პროექტი გადაიქცა ტრიოდ, თუმცა 2009 წლის 30 ნოემბერს იგი საბოლოოდ დატოვა ჯენიმაც, რომელიც სოლო-კარიერით იყო დაინტერესებული. ჯულია უილიამსონისა და კლარა ჰაგმანის მონაწილეობით ჩაიწერა ჯგუფის 2010 წლის ალბომი The Golden Ratio. ამ უკანასკნელებმა ჯგუფი 2012 წელს დატოვეს. 2015 წელს გამოვიდა კომპილაციური დისკი Hidden Gems, რომელშიც შევიდა 2005 წლამდე ჩაწერილი გამოუცემელი სიმღერები და B-მხარეები. მთავარი სტატია: Ace of Base-ის დისკოგრაფია. სტუდიური ალბომები Happy Nation / The Sign (1993) The Bridge (1995) Flowers / Cruel Summer (1998) Da Capo (2002) The Golden Ratio (2010) ოფიციალური საიტი Ace of Base საიტზე Discogs ბიოგრაფია AllMusic-ზე Ace of Base კინოფილმების ინტერნეტ-მონაცემთა ბაზაში ↑ Thompson, Erin K. (13 October 2010). „An Incomplete History of Swedish Pop Geniuses“. Seattle Weekly. ციტირების თარიღი: 1 July 2015. ↑ Breitwieser, Anne (16 November 2006). „Singular sensations of the '90s“. Vox. დაარქივებულია ორიგინალიდან — 2 ივლისი 2015. ციტირების თარიღი: 1 July 2015. ↑ Dance! Dance! Dance! no. Side3. Nettavisen (22 September 2011). დაარქივებულია ორიგინალიდან — 7 აპრილი 2014. ციტირების თარიღი: 12 November 2016. ↑ Bauszus, Jens (28 March 2012). „Sogar Britney Spears wurde in Stockholm entdeckt“. Focus (გერმანული). ციტირების თარიღი: 12 November 2016. ↑ Pop/Rock » Europop » Euro-Pop. AllMusic. All Media Network. ციტირების თარიღი: 12 November 2016. ↑ Top 100 Albums. RIAA. დაარქივებულია ორიგინალიდან — October 18, 2015. ციტირების თარიღი: October 18, 2010. ↑ Trust, Gary (July 13, 2009). „Lady GaGa Makes Mainstream Top 40 History“. Billboard.com. ციტირების თარიღი: October 18, 2010. ↑ Berggren, Jenny. (November 30, 2009) @Jenny Berggren. Twitter. ციტირების თარიღი: October 18, 2010. ↑ Westrin, Stefan. Clara Hagman blir ny sångerska i Ace of Base. Arbetarbladet. დაარქივებულია ორიგინალიდან — 10 ოქტომბერი 2016. ციტირების თარიღი: 8 June 2016. ↑ Park, Lesley. (30 July 2015) Throwback Thursday: 25 Years of Ace of Base. LA Music Blog. დაარქივებულია ორიგინალიდან — 3 ოქტომბერი 2015. ციტირების თარიღი: 2 October 2015.
როქსეტის დისკოგრაფია

აქ წარმოდგენილია ჯგუფ როქსეტის სრული დისკოგრაფია. შენიშვნები: 1:Tourism ხშირად ითვლება საკონცერტო ალბომად, ვინაიდან მასში საკონცერტო ჩანაწერებიც შედის.
ენტროპია

საკუთარი სახელი ენტროპია (ბერძ. entropia — მოტრიალება, გარდაქმნა) შეიძლება აღნიშნავდეს: თერმოდინამიკური ენტროპია ინფორმაციული ენტროპია მათემატიკაში ენტროპიის ნომრები გამოიყენება მათემატიკური სივრცის თეორიაში, ფრაქტალების გასაზომად მართვის თეორიაში ეს არის სისტემის განუსაზღვრელობის ზომა, განსაზღვრულ პირობებში ენტროპია (თამაში) ჰქვია ორ სხვადასხვა სამაგიდო თამაშს ენტროპია (მონაცემთა ანონიმური შენახვა) — კომუნიკაციის დეცენტრალიზებული ქსელი (peer-to-peer), რომელიც შეიქმნილია ცენზურის წინააღმდეგ ენტროპია — ბიოლოგიური ვარიაციულობის ზომის ერთეული ბიოლოგიური ეკოლოგიის კვლევებში ენტროპია (ლინგვისტიკა) ენტროპია (ჟურნალი), საერთაშორისო დისციპლინათაშორისი ჟურნალი
ფაბიანე (პაპი)

ფაბიანე (ლათ. Fabian; დ. დაახლ. 200 — გ. 20 იანვარი, 250) — მღვდელმოწამე, რომის პაპი 236 წლის 10 იანვრიდან — 250 წლის 20 იანვრამდე. კათოლიკური ეკლესიის წმინდანი. მან რომი 7 საეკლესიო ოლქად დაყო. 7 ნოტარიუსს დაევალა მოწამეთა ისტორიების აღწერა, ხოლო 7 დიაკვანს — ოლქებში წესრიგის დაცვა. ამ დროს რომის ეპისკოპოსს აპენინის ნახევარკუნძულის საეპისკოპოსოები ექვემდებარებოდა. რომის ეპისკოპოსს სხვა ეპისკოპოსების ეკლესიიდან განკვეთა და დანიშვნა შეეძლო. მისი ძალაუფლება აგრეთვე ესპანეთზე, გალიასა და ჩრდილოეთ აფრიკაზე ვრცელდებოდა. ფაბიანეს ხსენების დღეა 5 აგვისტო. თავდაპირველად სოფლის მღვდელი იყო. ეპისკოპოსის კათედრა მიიღო ანტერის მოწამეობრივი აღსასრულის შემდეგ. ↑ მანანა ჯავახიშვილი, „პაპობის ისტორია შუა საუკუნეებში“, გვ. 12, ილიას სახელმწიფო უნივერსიტეტი, თბ., 2015
კორნელიუსი (პაპი)

კორნელიუსი (ლათ. Cornelius; დ. უცნობია — გ. ივნისი, 253) — რომის პაპი 251 წლის 6/13 მარტიდან – 253 წლის ივნისამდე. კათოლიკური ეკლესიის წმინდანი. ხსენების დღე 16 სექტემბერი. კორნელიუსი დაიღუპა ემიგრაციაში, როგორც აღმსარებელი. ლეგენდა მისი წამების შესახებ გვიანი წარმოშობისაა. ენციკლოპედია „ბრიტანიკა“
ლუციუს I (პაპი)

ლუციუს I (ლათ. Lucius I; დ. უცნობია — გ. 5 მარტი, 254) — რომის პაპი 253 წლის 25 ივნისიდან — 254 წლის 5 მარტამდე. კათოლიკური ეკლესიის წმინდანი. ხსენების დღე 4 მარტი. იგი ითვლება დანიის, განსაკუთრებით კუნძულ ზელანდიის მფარველ ღვთაებად. ენციკლოპედია „ბრიტანიკა“
სტეფანე I (პაპი)

სტეფანე I (ლათ. Stephen I; დ. ? — გ. 2 აგვისტო, 257) — რომის პაპი 254 წლის 12 მაისიდან — 257 წლის 2 აგვისტომდე. კათოლიკური და მართლმადიდებელი ეკლესიების წმინდანი. კათოლიკეები მოიხსენიებენ 2 აგვისტოს, ხოლო მართლმადიდებლები 15 აგვისტოს. შეგიძლიათ იხილოთ მედიაფაილები თემაზე „Stephen I“ ვიკისაწყობში. "St. Stephen, Pope and Martyr", Butler's Lives of the Saints
პრაღის ტრამვაი

პრაღის ტრამვაი — მსოფლიოს ერთ–ერთი უდიდესი ტრამვაის სისტემა, 540 კმ ლიანდაგით, 900–ზე მეტი ვაგონით და 34 მარშრუტით. მას მართავს პრაღის სატრანსპორტო გაერთიანება. 2008 წელს პრაღის ტრამვაიმ 356 მლნ. მგზავრი გადაიყვანა. პრაღაში პირველი ცხენის წევის ტრამვაის ხაზი 1875 წელს გაიხსნა, ხოლო ელექტროტრამვაის პირველი ხაზი, 1891 წელს. 2020 წლის მდგომარეობით პრაღის ტრამვაი მოიცავს: 25 დღის მარშრუტს (№1–12, 14=18 და 20–26), 9 ღამის მარშრუტს (№91–99), 1 ისტორიულ მარშრუტს (№41, მუშაობს აპრილიდან ოქტომბრამდე). 1 რეტრო მარშრუტს (№23) დღის მარშრუტებზე ვაგონები 4:30–6:00 გამოდიან და 24:00–1:00–მდე მუშაობენ. ზოგიერთი მარშრუტი მხოლოდ სამუშაო დღეებში მუშაობს. აგრეთვე არსებობს დამატებითი მარშრუტები, რომლებიც განსაკუთრებულ დღეებში ინიშნება. ღამის მარშრუტებზე ვაგონები 20:00–22:00 გადიან და დილამდე,_5:00–6:00–მდე მუშაობენ. დღის მარშრუტებს არც ერთი ღამის მარშრუტი ემთხვევა, გარდა ორისა. ყველა მარშრუტი გაივლის გაჩერება „ლაზარსკას“ (Lazarská), ქალაქის ცენტრში, სადაც მგზავრებს სხვა მარშრუტზე გადაჯდომა შეუძლიათ. ღამის მარშრუტებზე ინტერვალი 30 წუთია. პრაღაში ცხენების წევაზე მომუშავე პირველი ხაზი 1875 წლის 23 სექტემბერს გაიხსნა და კარლინიდან ოპერის თეატრამდე მოძრაობდა. ამ ხაზის დამფუძნებელი იყო ბელგიელი ედუარდ ოტლეტი. შემდეგ ეს ხაზი დაგრძელდა ეროვნული გამზირის გასწვრივ. 1891 წელს გაიხსნა ელექტროტრამვაის პირველი ხაზი. 1927 წლისთვის ხაზების საერთო სიგრძემ 100 კმ–ს მიაღწია. განუწყვეტლივ მიმდინარეობს ახალი ხაზების მშენებლობა და დღეისათვის ხაზების საერთო სიგრძე 540 კმ–ს შეადგენს. უკანასკნელი ხაზები 2004 და 2008 წელს გაიხსნა,_ესენია: ჰლუბოჩეპი–ბარანდოვოს (2004) და ლაუროვა–რადლიცკას (2008) ხაზები. სამომავლოდ იგეგმება ბარანდოვოს და დივოკა შარკას ხაზების გაგრძელება. ფრჩხილებში მითითებული ციფრი აღნიშნავს დეპოს ნომერს, რომელიც ასევე აღნიშნულია ხაზზე გასული ვაგონების თანრიგის ფირფიტაზე დეპო ჰლოუბეტინი (1) დეპო კობილისი (2) დეპო მოტოლი (3) დეპო პანკრაცი (4) დეპო სტრაშნიცე (5) დეპო სტრჟეშოვიცე (6), მხოლოდ რეტრო ხაზი №23 და ისტორიული ხაზი №41 დეპო ვოკოვიცე (7) დეპო ჟიჟკოვი (8) 2008 წლის მაისის მდგომარეობით პრაღაში მოძრაობს შემდეგი ვაგონები: ვიკისაწყობში არის გვერდი თემაზე: პრაღის ტრამვაი ოფიციალური გვერდი: ტრამვაის ხაზები დაარქივებული 2010-01-27 საიტზე Wayback Machine. (ჩეხური) Tram Travels: Dopravní podnik hlavního města Prahy (DPP) მოგზაურობის დამგეგმავი ოპერატორის ოფიციალური ვებ-გვერდი დაარქივებული 2012-06-17 საიტზე Wayback Machine. A fansite of the prague trams (ჩეხური)
ზურაბ ადეიშვილი

ზურაბ ადეიშვილი (დ. 27 ივლისი, 1972, სოფ. მთისძირი, ყვარლის მუნიციპალიტეტი) — ქართველი პოლიტიკოსი, საქართველოს გენერალური პროკურორი 2004-2008 წლებში, იუსტიციის მინისტრი 2008–2012 წლებში. 1988 წელს დაამთავრა მთისძირის საშუალო სკოლა. 1994 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 1997 წელს ჩაირიცხა სახელმწიფოსა და სამართლის ინსტიტუტის ასპირანტურაში. 1998–1999 წლებშიც სწავლობდა ნიდერლანდებში, გრონინგენის სამეფო უნივერსიტეტის იურიდიული ფაკულტეტის მაგისტრატურაში. 1996 წლის თებერვლიდან 1999 წლის ივნისამდე მუშაობდა საქართველოს პარლამენტში — საკონსტიტუციო, იურიდიულ საკითხთა და კანონიერების კომიტეტის წამყვან სპეციალისტად. 1999 წლის ივნისიდან 1999 წლის სექტემბრამდე სამართლებრივი განათლებისა და ინფორმატიზაციის აღმასრულებელი დირექტორი. 1999 წლის სექტემბრიდან 1999 წლის ნოემბრამდე მუშაობდა იურიდიულ ფირმაში „ოქრუაშვილი და პარტნიორები“ იურისტად.1999 წლის ნოემბრიდან 2004 წლის თებერვლამდე იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. იურიდიულ საკითხთა, კანონიერებისა და ადმინისტრაციული რეფორმების კომიტეტის ქვეკომიტეტის თავმჯდომარე, ამავე კომიტეტის თავმჯდომარის პირველი მოადგილე, კომიტეტის თავმჯდომარე. 2003 წლის დეკემბრიდან 2004 წლის თებერვლამდე მუშაობდა საქართველოს იუსტიციის მინისტრად. 2004 წლის თებერვლიდან 2004 წლის ივნისამდე მუშაობდა საქართველოს სახელმწიფო უშიშროების მინისტრის თანამდებობაზე. 2004 წლის ივნისიდან 2008 წლის იანვრამდე იყო საქართველოს გენერალური პროკურორი. 2008 წლის იანვრიდან 2008 წლის ნოემბრამდე ეკავა პრეზიდენტის ადმინისტრაციის უფროსის პოსტი. 2008 წლის 2 ნოემბრიდან – 2012 წლის 25 ოქტომბრამდე ეკავა საქართველოს იუსტიციის მინისტრის თანამდებობა. 2013 წელს ადეიშვილზე ძებნა ინტერპოლმა გამოაცხადა. 2015 წელს ინტერპოლმა მასზე ძებნა მოხსნა. 2019 წლის 2 დეკემბერს თბილისის საქალაქო სასამართლომ ბანკი „ქართუს“ გაკოტრების საქმეზე დამნაშავედ ცნო და დაუსწრებლად მიუსაჯა 5 წლით და 3 თვით პატიმრობა. 2020 წლის 5 მარტს ადეიშვილს ტელეკომპანია „იბერიის“ დახურვისა და სამაუწყებლო ლიცენზიის იძულებით ჩამორთმევის საქმეზე, ერთი წლითა და ექვსი თვით თავისუფლების აღკვეთა მიესაჯა. 2021 წლის 20 იანვარს თბილისის საქალაქო სასამართლომ დამნაშავედ ცნო კობა დავითაშვილისთვის თავისუფლების უკანონო აღკვეთის ორგანიზებისა და სამსახურებრივი უფლებამოსილების გადამეტების ფაქტზე და 6 წლით პატიმრობა მიუსაჯა. ფლობს ინგლისურ, გერმანულ და რუსულ ენებს. ჰყავს მეუღლე და სამი შვილი. ზურაბ ადეიშვილი — საქართველოს ბიოგრაფიული ლექსიკონი ზურაბ ადეიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ზურაბ ადეიშვილი ინტერპოლის ძებნილთა სიაში აღარ არის ↑ ზურაბ ადეიშვილს დაუსწრებლად მიესაჯა 5 წლით და 3 თვით პატიმრობა ↑ ზურაბ ადეიშვილს თავისუფლების აღკვეთა მიესაჯა ↑ კობა დავითაშვილის საქმეზე ზურაბ ადეიშვილს 6 წლით თავისუფლების აღკვეთა მიესაჯა
ანდერსონ ლუის დე აბრეუ ოლივეირა

ანდერსონ ლუის დე აბრეო ოლივეირა, აგრეთვე ცნობილი როგორც ანდერსონი (პორტ. Anderson Luís de Abreu Oliveira; დ. 13 აპრილი, 1988, პორტუ-ალეგრი, ბრაზილია) — ბრაზილიელი ფეხბურთელი, პოზიციით ნახევარმცველი. დღესდღეობით ანდერსონი თვისუფალი აგენტია. უკანასკნელად იჯარით თამაშობდა ბრაზლიურ კლუბ „კორიტიბაში“. ანდერსონმა კარიერა დაიწყო „გრემიოს“ ახალგაზრდულ გუნდში. მისის დებიუტი შედგა 2004 წლის 23 ოქტომბერს, სადაც მისი გუნდი დამარცხდა 1–3 და ანდერსონმა გაიტანა გოლი. მთავარი გუნდის მაისურით „ნაუტიკოსთან“ მის მიერ გატანილი გოლის წყალობით „გრემიო“ დაწინაურდა ბრაზილიის სერია A-ში. სანამ 18 წელი შეუსრულდებოდა, 2006 წლის იანვარში ის შეუერთდა „პორტუს“ ოფიციალურად 7 მილიონი ევროს სანაცვლოდ. მან ორი სეზონი გაატარა „პორტოს“ პირველ გუნდში. მან აქ გუნდთან ერთად ორჯერ მოიგო პორტუგალიის ჩემპიონატი, პორტუგალიის თასი და სუპერთასი. 2007 წლის 30 მაისს „მანჩესტერ იუნაიტედმა“ იყიდა ეს ფეხბურთელი 18 მილიონ ფუნტ სტერლინგად. მაგრამ ხელშეკრულებას 2 ივლისს მოეწერა ხელი, მან გუნდთან გააფორმა 5 წლიანი კონტრაქტი. სერ ალექს ფერგიუსონი მას „მანჩესტერის“ ყოფილ ფეხბურთელს, კლებერსონს ადარებდა. მისი დებიუტი შედგა 2007 წლის 1 სექტემბერს, „სანდერლენდთან“ მატჩში, რომელიც „მანჩესტერმა“ მოიგო 2–0. მისი დებიუტი ჩემპიონთა ლიგაში შედგა 2007 წლის 19 სექტემბერს, მან შეცვალა რაიან გიგზი, 76 წუთზე. მან ბრწყინვალე პენალტი გაიტანა მოსკოვში გამართულ ფინალში. 2007–08 სეზონის დაწყების წინ ის გადავიდა „მანჩესტერ იუნაიტედში“. მან მოიგო პრემიერ ლიგა სამჯერ, 2007–08 წლების სეზონის ჩემპიონთა ლიგა და ინგლისის ლიგის თასი. ბრაზილიის ნაკრებში ანდერსონის დებიუტი შედგა 2007 წელს, კოპა ამერიკას გათამაშებაზე, სადაც ბრაზილიის ნაკრები დაეუფლა ოქროს მედლებს. ის ასევე თამაშობდა ბრაზილიის ოლიმპიურ საფეხბურთო ნაკრებში 2008 წლის ზაფხულის ოლიმპიურ თამაშებზე პეკინში, სადაც დაეხმარა ნაკრებს ვერცხლის მედლების მოგებაში. შეგიძლიათ იხილოთ მედიაფაილები თემაზე „ანდერსონ ლუის დე აბრეუ ოლივეირა“ ვიკისაწყობში. ანდერსონ ლუის დე აბრეუ ოლივეირა — სტატისტიკა საიტზე Soccerbase.com (ინგლისური) ანდერსონი დაარქივებული 2011-05-15 საიტზე Wayback Machine. — Futpedia (პორტუგალიური) მანჩესტერის პროფილი at ManUtd.com პრემიერ ლიგის პროფილი დაარქივებული 2012-10-02 საიტზე Wayback Machine. ↑ „Player Profile: Oliveira Anderson“. Premier League. დაარქივებულია ორიგინალიდან — 2013-04-12. ციტირების თარიღი: 31 ივლისი, 2012. შეამოწმეთ თარიღის პარამეტრი |accessdate=-ში (დახმარება) ↑ Ladyman, Ian (1 June 2007). „Anderson story is a fairy-tale after his grim start“. Daily Mail. London. ↑ Brazilian League 2004. Gremio.net. Grêmio Foot-Ball Porto Alegrense. დაარქივებულია ორიგინალიდან — 25 მარტი 2012. ციტირების თარიღი: 28 July 2011. ↑ Anderson. ManUtd.com. დაარქივებულია ორიგინალიდან — 20 ივლისი, 2011. ციტირების თარიღი: 29 ივლისი, 2018.
დიტრიხ ბუქსტეჰუდე

დიტრიხ ბუქსტეჰუდე (დ. 1637/1639, ჰელსინგბორგი ან ოლდესლოე — გ. 9 მაისი, 1707, ლიუბეკი) — მაღალი ბაროკოს ეპოქის დანიელ-გერმანელი კომპოზიტორი და ორგანისტი. მისმა მუსიკამ დიდი გავლენა იქონია კომპოზიტორ იოჰან სებასტიან ბახსა და გუსტავ მალერზე დიტერიხ ბუქსტეჰუდე (დანიურად-დიდერიკ ბუქსტეჰუდე Diderik Buxtehude) 1637 წელს დაიბადა. დაბადების ადგილად უფრო ხშირად მიჩნეულია ჰელსინგბორგი, რომელიც იმ დროს დანიას ეკუთვნოდა. არსებობს ნაკლებადდასაბუთებული და, შესაბამისად, ნაკლებადსარწმუნო მოსაზრებაც მისი ოლდესლოეში დაბადების შესახებაც. მუსიკოსის მამა, პროფესიით ორღანისტი იოჰან ბუქსტეჰუდე წარმოშობით სწორედ ოლდესლოედან (დღევანდელი შლეზვიგ-ჰოლშტაინი, გერმანია) იყო. 1641 წელს იოჰან ბუქსტეჰუდე ქალაქ ჰელსინგერის ტაძარში მსახურობდა. ამ ქალაქში გაატარა ბავშვობა დიტერიხმაც და აქვე დაასრულა ლათინური სკოლა. დიტერიხ ბუქსტეჰუდე 1657-1658 წლებში ჰელსინგბორგში, ხოლო, 1660-1668 წლებში ქალაქ ჰელსინგერის გერმანული საკრებულოს ტაძარში მოღვაწეობდა ორგანისტად. 1668 წლიდან ბუქსტეჰუდემ ლიუბეკში გადაინაცვლა, სადაც წმ. მარიას ტაძრის მმართველის თანამდებობაზე ჩაანაცვლა თავისი სიმამრი-ფრანც ტუნდერი. ლიუბეკში ბუქსტეჰუდემ ახალი სული შთაბერა მისი სიმამრის მიერ დაარსებულ საშობაო კონცერტების სერიას, სადაც საშობაო-სასულიერო თემაზე შექმნილი მუსიკალური ნაწარმოებები სრულდებოდა. 1673 წლიდან ეს კონცერტები, ე.წ. საღამოს მუსიკა (გერმ. Abendsmusiken) უკვე ყოველწლიურ ტრადიციად იქცა. ამან ბუქსტეჰუდეს შორს გაუთქვა სახელი, როგორც კომპოზიტორსა და ვირტუოზ ორგანისტს. ი.ს. ბახი დიდად აფასებდა ბუქსტეჰუდეს შემოქმედებას. 1705 წელს მან 400 კილომეტრზე მეტი გაიარა არნშტადტიდან ფეხით, იმისათვის, რომ ბუქსტეჰუდე ენახა და მისთვის მოესმინა. ლიუბეკში ბახმა კარგა ხანს დაჰყო. სავარაუდოდ, იგი გაკვეთილებსაც იღებდა ბუქსტეჰუდესაგან. ბუქსტეჰუდე 1707 წელს გარდაიცვალა, ლიუბეკში. დაასაფლავეს იმავე ტაძარში, სადაც მსახურობდა, ორგანთან ახლოს. 1942 წელს ბრიტანული ავიაციის მიერ დაბომბვამ დააზიანა ტაძარი და საფლავის ქვა. ქვა აღადგინეს 1957 წელს, კომპოზიტორის გარდაცვალებიდან 250-ე წლისთავზე. ბუქსტეჰუდე აღიარებულია ჩრდილოგერმანული საორგანო სკოლის ბრწყინვალე წარმომადგენლად. მისი გარდაცვალების შემდეგ ლიუბეკის წმ. მარიას ტაძრის ორგანისტობა გადაიბარა მისმა სიძემ და მოწაფემ იოჰან ქრისტიან შიფერდეკერმა. სხვა მოსწავლეებიდან ცნობილია ასევე ნიკოლაუს ბრუნსი. კომპოზიტორის მუსიკალური შემოქმედების დიდი ადგილი საღვთისმსახურო მუსიკას ეკუთვნის. ბუქსტეჰუდე თავის შემოქმედებაში ცდილობს, ტექსტის შინაარსი საკუთარ თავში ცოცხლად განიცადოს. შესაძლებელია, რომ იგი ცდილობდა პიეტიზმის მუსიკალურად გამოხატვას. 100 კანტატაზე მეტი და სასულიერო კონცერტი მესსა „ბრევის“ ორატორიები 40 ტოკატა, პრელუდია და ფუგა 50 ქორალი 20 სუიტა 6 ვარიაცია ქართული საბჭოთა ენციკლოპედია, ტ. 2, თბ., 1977. — გვ. 592. ვიკისაწყობში არის გვერდი თემაზე: დიტრიხ ბუქსტეჰუდე დიტრიხ ბუქსტეჰუდე — უფასო ნოტები მუსიკალური ნოტების საერთაშორისო ბიბლიოთეკის პროექტის საიტზე (IMSLP)
ხათუნა კალმახელიძე

ხათუნა კალმახელიძე (დ. 11 თებერვალი, 1979, თბილისი) — საქართველოს სასჯელაღსრულების, პრობაციისა და იურიდიული დახმარების საკითხთა მინისტრი 2009–2012 წლებში. 2001–2005 წლებში სწავლობდა ნიუ-იორკის სიტი უნივერსიტეტის ჰანტერის კოლეჯში, პოლიტიკური მეცნიერების ფაკულტეტზე, რომელიც დაამთავრა წარჩინებით და მიიღო ბაკალავრის წოდება. 2005-2007 წლებში სწავლობდა ჯორჯ ვაშინგტონის უნივერსიტეტში, საერთაშორისო ურთიერთობების ელიოტის სახელობის სკოლაში, რომელიც დაამთავრა საერთაშორისო უსაფრთხოების მიმართულებით და მიიღო საერთაშორისო ურთიერთობების მაგისტრის წოდება. 2004–2006 წლებში მუშაობდა საქართველოს მისიაში გაერთიანებული ერების ორგანიზაციაში. 2006 წელს მუშაობდა საარჩევნო სისტემების საერთაშორისო ფონდში (IFES) პოლიტიკურ-ფინანსური კვლევების მიმართულებით. 2008-2009 წლებში მუშაობდა საგარეო საქმეთა სამინისტროში, პოლიტიკური დეპარტამენტის დირექტორის მოადგილედ. 2009 წლის 8 დეკემბერს დაინიშნა საქართველოს სასჯელაღსრულების, პრობაციისა და იურიდიული დახმარების საკითხთა მინისტრად. 2012 წლის 19 სექტემბერს, საპატიმროებში პატიმრების წამების ფაქტების გამოაშკარავების შემდეგ, გადადგა თანამდებობიდან. ფლობს ინგლისურ, გერმანულ, ფრანგულ და რუსულ ენებს. Prison System Minister Resigns
იულიუს I

იულიუს I (ლათ. Iulius I; დ. უცნობია — გ. 12 აპრილი, 352) — რომის პაპი 337 წლის 6 თებერვლიდან — 352 წლის 12 აპრილამდე. იულიუსი ძირძველი რომაელი იყო. ეპაექრებოდა არიანელებს. კათოლიკური ეკლესიის წმინდანი. მოიხსენიებენ 12 აპრილს. ენციკლოპედია „ბრიტანიკა“
მძიმე მეტალის მოდა

მძიმე მეტალის მოდა — ჩაცმის ორიგინალური სტილი, სხეულის მოდიფიკაცია, მაკიაჟი, თმის ვარცხნილობა და ასე შემდეგ, რომელსაც ატარებენ მძიმე მეტალის ფანები, ან, როგორც მათ ხშირად უწოდებენ, მეტალჰიდები (ჰიდბანგერები). მძიმე მეტალთან ასოცირებულ ჩაცმის სტილს ფესვები ბაიკერთა, როკერთა და ტყავის კულტურებში აქვს. მძიმე მეტალის მოდა მოიცავს ისეთ ელემენტებს, როგორებიცაა ტყავის ქურთუკები, მაღალყელიანი კალათბურთის ფეხსაცმელი (განსაკუთრებით ძველი სკოლის თრეშ მეტალისტებს შორის), ლურჯი ან შავი ტანზე მომდგარი ჯინსი, კომუფლიაჟური შარვალი ან შორტები და ჯინსის ქურთუკები ან საბრძოლო ჟილეტები, ხშირად შემკული სამკერდე ნიშნებით. როგორც ბაიკერების შემთხვევაში, გარკვეული დამატებაა აქვს გერმანიკულ სახეობას, მაგალითად: რკინის ჯვარი. ↑ Heavy Metal: The Music and Its Culture ↑ Design Culture ↑ Popular Music: The Key Concepts კოლექციონერების მძიმე/თრეშ/ბლეკ მეტალის პერანგების გალერეა დაარქივებული 2008-01-17 საიტზე Wayback Machine. Is Image Important For Metal? დაარქივებული 2005-02-06 საიტზე Wayback Machine.
ვატიკანის გეოგრაფია

ვატიკანის გეოგრაფია უნიკალურია ქვეყნის პოზიციის გამო, იგი ურბანულად ჩაკეტილია რომში, იტალია. საერთო ფართობი 0,44 კმ2-ია, ეს არის მსოფლიოში ყველაზე პატარა თვითმმართველობის სახელმწიფო. ქვეყანაში არ მოიპოვება ბუნებრივი რესურსები და არ შეიცავს ბუნებრივ რისკებს. ვატიკანის ფართობია 0.44 კმ2. მისი მთელი ტერიტორია ხმელეთია. მდინარე ტიბრი მიედინება მის აღმოსავლეთ საზღვართან. მთლიანი საზღვრის სიგრძე შეადგენს 3.2 კმ-ს. და ყველა მხრიდან ესაზღვრება იტალია. თითქმის მთლიანად შემოსაზღვრულია ძველი ქვის კედლით, რომლის სამხრეთ-დასავლეთ ნაწილს ლეონისის კედელი ჰქვია. სახელმწიფოში იგივე კლიმატია როგორიც რომში: ზომიერი, რბილი, წვიმიანი ზამთარი (სექტემბრიდან შუა-მაისამდე); ცხელი, მშრალი ზაფხული (მაისიდან სექტემბრამდე). ვატიკანი მდებარეობს დაბალ ბორცვზე. ამ ბორცვს ეძახდნენ ვატიკანის გორაკს (ლათ. Mons Vaticanus) იმ დროიდან სანამ არსებობდა ქრისტიანობა. არსებობს ეჭვი, რომ სახელი თავდაპირველად ეკუთვნოდა ეტრუსკულ ენას. ვატიკანის უკიდურესი წერტილების სია: ჩრდილოეთით: (41°54′26″ ჩ. გ. 12°27′19″ ა. გ.﻿ / ﻿41.9074278° ჩ. გ. 12.4554056° ა. გ.﻿ / 41.9074278; 12.4554056﻿ (Viale Vaticano x Via Leone IV (north))) სამხრეთით: (41°54′00″ ჩ. გ. 12°27′16″ ა. გ.﻿ / ﻿41.9002167° ჩ. გ. 12.4544833° ა. გ.﻿ / 41.9002167; 12.4544833﻿ (Via della Stazione Vaticana x Via di Porta Cavalleggeri (south))) დასავლეთით: (41°54′07″ ჩ. გ. 12°26′44″ ა. გ.﻿ / ﻿41.9019667° ჩ. გ. 12.4457278° ა. გ.﻿ / 41.9019667; 12.4457278﻿ (Viale Vaticano x Via Aurelia (west))) აღმოსავლეთით: (41°54′08″ ჩ. გ. 12°27′30″ ა. გ.﻿ / ﻿41.9022667° ჩ. გ. 12.4583361° ა. გ.﻿ / 41.9022667; 12.4583361﻿ (Saint Peter's Square (east))) ვატიკანში ყველაზე დაბალი ადგილი 19,2 მ.-ია, ხოლო ყველაზე მაღალი - 76,2მ. ქვეყნის ბუნება ძირითადად ურბანული სახისაა. ვატიკანის ტერიტორიაზე არ არის აგრიკულტურული ნაკვეთები. ვატიკანის გეოგრაფია არის მიწის რესურსის გამოყენების შესანიშნავი მაგალითი. ვატიკანი იძულებულია მოახდინოს მიწის ეკონომია სახელმწიფოს მცირე ზომის გამო. აქედან გაგმომდინარე, შენობებს უკავიათ სახელმწიფოს ტერიტორიის 50 % ნაკლები, ხოლო დანარჩენი ტერიტორია ღია ადგილებისა და პარკებისგან შედგება. ამავდროულად სახელმწიფოს ტერიტორიაზე არის რამდენიმე ობიექტი, რომელიც ხაზს უსვამს ვატიკანის სახელმწიფოებრივ სტატუსს - მათ შორისაა, სარკინიგზო ხაზები, შვეულმფრენის სადგომი, ფოსტები, რადიო, სამხედრო ყაზარმიები, მთავრობის სასახლე და ოფისები, უმაღლესი სასწავლებლები, კულტურისა და ხელოვნების ცენტრები და რამდენიმე საელჩო. 2007 წლის ივლისში ვატიკანმა მიიღო წინადადება, რომლითაც იგი წლის ერთადერთი კარბონულად ნეიტრალური ქვეყანა გახდა უნგრეთში ვატიკანის კლიმატური ტყის შეწირვით. ამ ტყის ზომას უნდა გაებათილებინა ვატიკანის ნახშირორჟანგის ემისიის წლიური რაოდენობა. მხარე: ოზონის შრის დაცვა. გაფორმდა, მაგრამ არ არის რატიფიცირებული: ჰაერის დაბინძურების შესახებ, გარემოს მოდიფიკაცია.
მარსი (შოკოლადი)

მარსი — შოკოლადის ნაწარმი ნუგათი და კარამელით; ტრანსნაციონალური კომპანია „მარსის“ აღიარებული ბრენდი, რომელიც 1923 წლიდან გამოდის. მარსი ამერიკაში ცნობილია სახელით „მილკი-უეი“ (Milky Way), თავად „მარსი“ 2000 წლიდან გაყიდვაში აღარ არის. კომპანია მარსის შტაბ-ბინა მაკლინშია, ნიუ-ჯერსი. კომპანია ასევე აწარმოებს M&M’s, Snickers, Dove, Skittles და Twix. მისი პროდუქცია მსოფლიოს მრვალ ქვეყანაში ვრცელდება. კომპანია „მარსის“ საიტი. ↑ Mars Nutrition.
ლიბერიუსი (პაპი)

ლიბერიუსი (ლათ. Liberius; დ. უცნობია — გ. 24 სექტემბერი, 366) — რომის პაპი 352 წლის 17 მაისიდან 366 წლის 24 სექტემბრამდე, კათოლიკური ეკლესიის წმინდანი. ენციკლოპედია „ბრიტანიკა“
საფრანგეთის ღია პირველობა

საფრანგეთის ღია პირველობა (ფრანგ. Internationaux de France de tennis), ასევე ცნობილი როგორც როლან გაროსი (ფრანგ. Tournoi de Roland Garros) — დიდი სლემის საჩოგბურთო ტურნირი, რომელიც 1891 წლიდან ყოველწლიურად ტარდება პარიზში. საფრანგეთის ღია პირველობა არის ოთხიდან ერთ-ერთი დიდი სლემის ტურნირებიდან და ერთადერთი, რომელიც ტარდება თიხის საფარის კორტებზე. ქრონოლოგიურად როლან გაროსი წელიწადის მეორე დიდი სლემის ტურნირია, რომელიც ტრადიციულად იწყება მაისის ბოლოს და ორი კვირის განმავლობაში მიმდინარეობს. ქალთა ფინალი შაბათ დღეს, ხოლო მამაკაცთა ფინალი კვირას იმართება. საფრანგეთის ღია პირველობა მამაკაცთა ერთეულებში ყველაზე მეტჯერ რაფაელ ნადალმა მოიგო, რომელიც 13-ჯერ გახდა ჩემპიონი, ხოლო ქალებში კრის ევერტმა 7-ჯერ იზეიმა გამარჯვება. ოფიციალური საიტი (ფრანგული) (ინგლისური) (ჩინური) საფრანგეთის ღია პირველობა Facebook-ზე საფრანგეთის ღია პირველობა Twitter-ზე ↑ „Roland Garros announces prize money increase, new rules“. wtatennis.com. ციტირების თარიღი: 3 ივნისი 2018. ↑ „Winners of the Men's French Open“. topendsports.com. ციტირების თარიღი: 8 ივლისი 2018. ↑ „Winners of the Women's French Open“. topendsports.com. ციტირების თარიღი: 8 ივლისი 2018.
ავთანდილ აბულაძე

ავთანდილ აბულაძე (დ. 1958 — გ. სექტემბერი, 2005) — ქართველი მათემატიკოსი და ენათმეცნიერი, ესპერანტისტი, ქართული ვიკიპედიის ერთ-ერთი დამაარსებელი და ადმინისტრატორი. 2002 წლიდან მონაწილეობდა სხვადასხვა ენოვანი ვიკიპედიების შექმნის პროცესში, შექმნილი აქვს 2000-ზე მეტი სტატია ვიკიპედიის ესპერანტოს ვერსიისათვის. მისი ინიციატივით 2003 წლის ნოემბერში შეიქმნა ვიკიპედიის ქართული განყოფილება. იყო აქტიური მომხმარებელი გარდაცვალებამდე — 2005 წლის სექტემბრამდე. ავთანდილ აბულაძის გვერდი ქართულ ვიკიპედიაში ქართული ვიკიპედია